CELEX: C2007/042/13
Language: da
Date: 2007-02-24 00:00:00
Title: Sag C-400/05: Domstolens dom (Femte Afdeling) af 11. januar 2007 — B.A.S. Trucks BV mod Staatssecretaris van Financiën (anmodning om præjudiciel afgørelse fra Hoge Raad der Nederlanden, Nederlandene) (Fælles toldtarif — kombineret nomenklatur — tarifering — underposition 8704 10 — køretøj, der er konstrueret til brug på byggepladser, bestemt til transport og aflæsning af materialer og også til anvendelse på vejnettet)

24.2.2007   
            
            
               DA
            
            
               Den Europæiske Unions Tidende
            
            
               C 42/8
            
         Domstolens dom (Femte Afdeling) af 11. januar 2007 — B.A.S. Trucks BV mod Staatssecretaris van Financiën (anmodning om præjudiciel afgørelse fra Hoge Raad der Nederlanden, Nederlandene)
   (Sag C-400/05) (1)
   
   (Fælles toldtarif - kombineret nomenklatur - tarifering - underposition 8704 10 - køretøj, der er konstrueret til brug på byggepladser, bestemt til transport og aflæsning af materialer og også til anvendelse på vejnettet)
   (2007/C 42/13)
   Processprog: nederlandsk
   Den forelæggende ret
   Hoge Raad der Nederlanden
   Parter i hovedsagen
   
      Sagsøger: B.A.S. Trucks BV
   
      Sagsøgt: Staatssecretaris van Financiën
   Sagens genstand
   Anmodning om præjudiciel afgørelse — Hoge Raad der Nederlanden — tarifering af et køretøj, der er konstrueret til brug på byggepladser, bestemt til transport og aflæsning af materialer og også til anvendelse på vejnettet — spørgsmålet, om tarifering i position 8704 10 som »Dumpers, ikke til landevejskørsel«
   Konklusion
   Underposition 8704 10 i den kombinerede nomenklatur, som findes i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 2261/98 af 26. oktober 1998, skal fortolkes således, at den omfatter dumpers i nævnte underpositions forstand, som er konstrueret specielt og hovedsageligt med henblik på anvendelse uden for hård offentlig vej. Den omstændighed, at dumpers har karaktergivende egenskaber, som giver dem mulighed for — i et underordnet omfang — at køre på hård offentlig vej, er ikke til hinder for at tarifere dem som dumpers i denne underpositions forstand.
   
      (1)  EUT C 36 af 11.2.2006.